**Humble Bundle, Inc.** (tidligere **Humble Indie Bundle, Inc.**) er et digitalt distribusjonsnettsted for videospill, som vokste ut av sine salg av «Humble Bundles», små samlinger med spill som selges til en pris som bestemmes av kjøperen, hvor da en del av pengene går til veldedighet, og resten blir fordelt mellom spillutviklere. Humble Bundle fortsetter å tilbyr disse samlingene i begrensede tidsperioder, men har utvidet til å omfatte en vedvarende butikk. Humble Bundle-konseptet var opprinnelig drevet av Wolfire Games i 2010, men etter sin andre «Humble Bundle», ble Humble Bundle-selskapet skilt ut for å administrere markedsføring, betalinger, og distribusjon av samlinger.

De første samlingene besto for det meste av indiespill med multi-plattform støtte (inkludert Microsoft Windows, OS X og Linux-plattformer), og uten digital rights management (DRM). De oppstod cirka en gang i løpet av et par måneder. De varte to uker og fikk ofte mye oppmerksomhet i media, og flere samlinger tjente inn mer enn en million amerikanske dollar. Senere ble samlingene hyppigere og utvidet til å inkludere spill fra mer etablerte utviklere, spill for Android-baserte enheter, andre samlinger fra grupper med utviklere, og samlinger med digitale kopier av musikk, bøker og tegneserier. De tilbys på en mer regelmessig basis, med en vedvarende butikk for individuelle spillsalg.

Humble Bundle lar en støtter en rekke veldedige organisasjoner, blant annet Child's Play, Electronic Frontier Foundation, charity: water, American Red Cross og Wikimedia Foundation. I oktober 2015 var det totale beløpet de hadde tjent inn til veldedigheter over 65 millioner amerikanske dollar, del ut til over 50 forskjellige veldedige formål. I slutten av oktober 2014 hadde de deltagende utviklerne tjent inn mer enn 100 millioner amerikanske dollar.

Selskapet Humble Bundle har hovedkontor i San Francisco og cirka 50 ansatte.

Referanser
----------

1. ↑  «Humble Indie Bundle banks three million dollars, gives one million to charity». *pcgamer* **(engelsk)**. Besøkt 17. februar 2017.
2. ↑  «Humble Bundle Has Raised $1 Million For Charity Through Humble Store». *GameSpot* **(engelsk)**. Besøkt 17. februar 2017.
3. ↑  «Thanks to you we raised $1.2 million in the fight to eradicate world hunger!». *Humble Mumble* **(engelsk)**. Arkivert fra originalen 18. februar 2017. Besøkt 17. februar 2017.
4. ↑  «With >$1 million raised, Humble Bundle games go open source». *Ars Technica* **(engelsk)**. Besøkt 17. februar 2017.
5. ↑  «The Humble Store: Great games. Fantastic prices. Support charity.». *Humble Bundle*. Besøkt 13. november 2016.
6. 1 2  Nutt, Christian (13. oktober 2015). «Humble Bundle sheds staff at San Francisco HQ». Gamasutra. Besøkt 13. oktober 2015.
7. ↑  Brigthman, James (16. desember 2014). «Humble Bundle has raised over $50 million». GamesIndustry.biz. Besøkt 16. desember 2014.
8. ↑  Humble Bundle raises $50m for charity, developers gross $100m.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* Mate-URL Rediger på Wikidata

* (en) Humble Bundle – kategori av bilder, video eller lyd på Commons Rediger på Wikidata

Portal: Videospill